ຍີ່ປຸ່ນຫາທາງປ້ອງກັນ ການຂ້າໂຕຕາຍ ຂອງປະຊາຊົນໃນເຂດປະສົບໄພສຸນາມິ (ເບິ່ງວີດິໂອພາສາລາວ-ອັງກິດ)
ສື່​ມ​ວນຊົນ​ທ້ອງ​ຖິ່ນ​ກ່າວ​ວ່າ ພະນັກງານ​ລັດຖະບານ​ຄົນ​ນຶ່ງ ຂ້າ​ຕົວ​ຕາຍ ​ໃນເດືອນ​ເມສາ ຄື​ກັນ​ກັບ​ພໍ່ຄົນ​ນຶ່ງ​ທີ່​ສູນ​ເສຍ ​ລູກ​ສາວ​ໄປ​. ​
ເວລາຜ່ານມາໄດ້ຫລາຍເດືອນແລ້ວ ທີ່ຍີ່ປຸ່ນໄດ້ປະສົບກັບໄພຫາຍະນະຈາກແຜ່ນດິນໄຫວ ແລະຄື້ນຟອງສຸນາມິນັ້ນ ແຕ່ພວກຊ່ຽວຊານດ້ານສຸຂະພາບຈິດກ່າວວ່າ ຜົນກະທົບທາງດ້ານ ຈິດໃຈຈາກໄພພິບັດດັ່ງກ່າວ ອາດຈະຫາກໍປາກົດຂຶ້ນມາໃນເວລານີ້ເອງ ຜູ້ສື່ຂ່າວວີໂອເອ Henry Rigwell ລາຍງານມາຈາກເຂດທີ່ໄດ້ປະສົບກັບໄພພິບັດນັ້ນວ່າ ເວລານີ້ ພວກບໍລິ ສັດໃຫ້ຄໍາປຶກສາທາງໂທລະສັບ ກໍາລັງພາກັນເຂົ້າໄປມີໜ້າ ແລະໃຫ້ການບໍລິການຢູ່ໃນເຂດ ເລາະລຽບຝັ່ງທະເລ ທາງພາກຕາເວັນອອກສຽງເໜືອຂອງຍີ່ປຸ່ນ ເພາະຢ້ານວ່າຈະເກີດມີ ການຂ້າຕົວຕາຍກັນຫລາຍຂຶ້ນ ແລະບັນຫາສຸຂະພາບຈິດອື່ນໆ ດາຣາມີເລຶ່ອງນີ້ມາສະເໜີ ທ່ານ ຜົນສະທ້ອນດ້ານວັດຖຸຈາກຄື້ນຟອງສຸນາມິ ຍັງມີປາກົດໃຫ້ເຫັນຢ່າງແຈ້ງຂາວຢູ່ ແຕ່ວ່າ ໃນຂະນະທີ່ຄວາມພະຍາຍາມສ້າງສາຄືນໃໝ່ດໍາເນີນໄປຢູ່ນັ້ນ ກໍປາກົດມີຄວາມ ເປັນຫ່ວງເພີ່ມຂຶ້ນນັບມື້ ກ່ຽວກັບບາດແຜຫລືຄວາມບອບຊໍ້າທາງດ້ານຈິດໃຈ ທີ່ຄື້ນຟອງ ສຸນາມິໄດ້ປະໄວ້ເບື້ອງຫລັງ ໄພພິບັດຄັ້ງນັ້ນ ໄດ້ຍັງຜົນໃຫ້ປະຊາຊົນຫລາຍກວ່າ 430,000 ຕ້ອງໄດ້ໄປອາໃສຢູ່ບ່ອນ ພັກສຸກເສີນຊົ່ວຄາວ ບ້ານເຮືອນຈໍານວນຫລວງຫລາຍຖືກທໍາລາຍ… ປະຊາຄົມຕ່າງໆຖືກຕັດຂາດຈາກກັນ … ທ່ານນາງ ກາຊູໂກະ ເດມູຣະ(Kazuko Demura) ເປັນປະທານໜ່ວຍບໍລິການໃຫ້ຄໍາປຶກ ສາທາງໂທລະສັບ Inochi no Denwa ທີ່ເມືອງ Sendai ຊຶ່ງເປັນນຶ່ງໃນບັນດາເມືອງທີ່ ຖືກກະທົບຢ່າງໜັກໜ່ວງທີ່ສຸດ ທ່ານນາງ ກາຊູໂກະ ເດມູຣະ ເວົ້າວ່າ: “ ກໍາມັນຕະພາບລັງສີ ທີ່ຮັ່ວໄຫລອອກມາຈາກໂຮງໄຟຟ້ານີວເຄລຍໃນເມືອງຟູກູຊີມະ ໄປແປດເປື້ອນຜົນລະປູກນັ້ນ ເປັນເຫດໃຫ້ກະສິກອນຄົນນື່ງຜູກຄໍຕາຍ ສື່ມວນຊົນທ້ອງຖິ່ນກ່າວວ່າ ພະນັກງານລັດຖະບານຄົນນຶ່ງກໍຂ້າຕົວຕາຍ ໃນເດືອນເມສາ ຄືກັນກັບພໍ່ຄົນນຶ່ງທີ່ສູນເສຍລູກສາວໄປ ມີຄວາມຢ້ານກົວກັນວ່າ ເລຶ່ອງຂ້າຕົວຕາຍຈະໜັກ ໜ່ວງລົງໄປກວ່ານີ້ ຍີ່ປຸ່ນມີສະຖິຕິຄົນຂ້າຕົວຕາຍສູງທີ່ສຸດໃນໂລກຢູ່ແລ້ວ ຄືໃນອັດຕາຫລາຍກວ່າ 30,000 ຄົນ ຕໍ່ປີ ໃນໄລຍະ 13 ປີຜ່ານມາ ທ່ານນາງ ກາຊູໂກະ ເດມູຣະ ປະທານໜ່ວຍບໍລິການໃຫ້ການປຶກສາທາງໂທລະສັບ ກ່າວ ຕື່ມວ່າ ເວລາຫລາຍເດືອນຜ່ານມາ ນັບຕັ້ງແຕ່ຄື້ນຟອງສຸນາມິກະທົບຍີ່ປຸ່ນ ຜົນສະທ້ອນ ທາງດ້ານຈິດໃຈກໍຍັງມີຢູ່ຢ່າງໃຫຍ່ຫລວງ ທ່ານນາງ ກາຊູໂກະ ເດມູຣະ ເວົ້າວ່າ: ແຕ່ກໍຍັງມີຫລາຍໆຕົວຢ່າງທີ່ໜ້າສັງເກດຂອງຄວາມເຂ້ມແຂງຂອງຊາວຍີ່ປຸ່ນ ທີ່ໄດ້ຮັບການ ຍ້ອງຍໍສັນລະເສີນຫລາຍທີ່ສຸດ ຕົວຢ່າງນຶ່ງນັ້ນ ກໍຄື ນາຍ ຣຽວອີຈິ ຊູຊູກິ (Ryuichi Suzuki) ຊຶ່ງບ້ານຂອງລາວ ທີ່ປຸກ ຢູ່ແຄມຝັ່ງທະເລ ໃກ້ເມືອງ Sendai ໄດ້ຖືກຟອງສຸນາມິພັດໄປ ໂດຍບໍ່ເຫລືອຮ່ອງຮອຍ ຫຍັງເລີຍ ຫລັງຈາກໄດ້ໄປອາໃສຢູ່ສະຖານພັກຊົ່ວຄາວເປັນເວລາສອງເດືອນ ບັດນີ້ ນາຍ ຊູຊູກິກັບພັນລະຍາ ກໍໄດ້ມາອາໃສຢູ່ບ້ານສໍາເລັດຮູບຫລັງນຶ່ງ ແລະລາວເວົ້າວ່າ: ນາຍຊູຊູກິກ່າວຕໍ່ໄປວ່າ ລາວພໍໃຈແລະມີຄວາມສຸກໃຈກັບບ້ານຊົ່ວຄາວຫລັງໃໝ່ຂອງລາວ ຊຶ່ງລາວກ່າວວ່າ ຢ່າງນ້ອຍ ມັນກໍມີຫລັງຄາ ມີຝາ ແຖມຍັງມີສ້ວມຖ່າຍໄຟຟ້າໄຮ-ເທັກອີກ ຕ່າງຫາກ ທີ່ພຽງແຕ່ກົດປຸ່ມ ກໍສາມາດຟັງດົນຕີໄດ້ຫລືຈະກົດປຸ່ມໃຫ້ນໍ້າສີດທໍາຄວາມສະ ອາດໃຫ້ ກໍໄດ້ ສໍາລັບອະນາຄົດນັ້ນ ລາວກ່າວວ່າ: ຢູ່ທົ່ວຂົງເຂດນີ້ ຈະເຫັນປ້າຍໂຄສະນາຕ່າງໆຕິດຢູ່ຕາມຕຶກອາຄານ ຕາມລົດເມ ແລະ ຕາມລົດແທັກຊີ້ ຮ້ອງຂໍໃຫ້ຊາວຍີ່ປຸ່ນຈົ່ງພາກັນລຸກຂຶ້ນ ແລະປະເຊີນກັບສິ່ງທ້າທາຍແລະ ຢ່າໄດ້ທໍ້ຖອຍ ແຕ່ພວກໃຫ້ຄໍາປຶກສາທັງຫລາຍ ຢູ່ໜ່ວຍໃຫ້ການປຶກສາ Inochi no Denwa ກ່າວວ່າ ທາງດ້ານຈິດໃຈແລ້ວ ພວກທີ່ລອດຊີວິດຫລາຍໆຄົນ ຍັງດິ້ນຮົນຕໍ່ສູ້ກັບເຫດການ ຄັ້ງວັນ ທີ 11 ເດືອນມີນາຜ່ານມາ ທີ່ໄດ້ປ່ຽນແປງວິຖີຊີວິດຂອງພວກເຂົາເຈົ້າຕະຫລອດໄປນັ້ນຢູ່